Sign in / Join .st0{fill:#34437F;} .st1{fill:#878787;} Sunday, October 17, 2021 ikteb hawn… Fittex Valletta lura għar-rebħ b'hat-trick ta' Mario Fontanella Minn talk.mt October 17, 2021 talk.mt ritratt: Christine Borg Valletta ..........3 Sirens..............1 Mario Fontanella kien l-eroj meta skorja hat-trick għal Valletta fir-rebħa ta' 3-1 fuq Sirens. B'hekk, il-Beltin irritor­naw għar-rebħ wara tliet tel­fiet konsekuttivi biex ħadu nifs qawwi u b'hekk jistgħu jisfidaw għal post mal-ew­wel erbgħa. Kienet logħba li fiha Valletta ħarġu tajjeb imma sabu sfida denja mit-team ta' San Pawl il-Baħar li baqa' fil-partita sal-aħħar ħinijiet wara li saħansitra falla penalty li fir-realtá kien wieħed detrimentali għax bih setgħu kisbu d-draw. Valletta kellhom bidu perfett meta wara biss żewġ minuti fetħu l-iskor hekk kif Kevin Tulimieri daħal tajjeb fuq il-lemin u qassam lejn MARIO FONTANELLA li mill-viċin tefa' ġewwa. Sirens irrispondew fis-seba' minuta meta mill-cross ta' Alex Cini mil-lemin, Diego Albanese kompla bir-ras lejn Adrian Borg imma Guarnone imblokka tajjeb. Fil-21 minuta, id-daqqa ta' ras ta' Albanese għaddiet ftit barra wara free-kick ta' Fernando Brandan u żewġ minuti wara, Guarnone salva tajjeb fuq Vitor Viera li kien daħal tajjeb fil-kaxxa. Seba' minuti fit-tieni taqsima, Vieira kellu xutt tajjeb minn tarf il-kaxxa mdawwar f'corner u mill-istess corner ta' Brandan mix-xellug, Guarnone salva tajjeb. Fis-66 minuta, f'kontrattakk veloċi, Vieira kellu xutt angolat imblukkat mill-goalkeeper ta' Valletta. Minuta wara, Sirens ingħataw pe­nalty meta Brandan ġie mwaqqa' fil-kaxxa minn Guarnone iżda mill-11-il metru, Kemar Reid kellu x-xutt tiegħu mblukkat. Ir-risposta ta' Valletta kie­net tikkonsisti fi cross ta' Fontanella mil-lemin iżda Sean Mintoff antiċipa tajjeb lil Dilaver qabel dan seta' jikkonkludi fit-72 minuta. Iżda tmien minuti mit- tmiem Valletta rduppjaw me­ta Lucas Campos daħal tajjeb mix-xellug, Haris Dilaver kellu x-xutt imblukkat imma MARIO FONTANELLA mill-viċin ma falliex. Fis-87 minuta, Sirens naqqsu l-marġni meta mill-free-kick ta' Adrian Borg, il-ballun wasal għand is-sostitut FRANCIS WILLIAM AVOCE li bir-ras tefa' ġewwa. Madankollu żewġ minuti fil-ħin miżjud, Valletta għamluhom tlieta meta wara kontrattakk, Dilaver pprova jdur ma' difensur iżda ħa l-ballun MARIO FONTANELLA li spara fix-xibka. REFEREES: Alan Camilleri, Shaun Calleja RABA' UFF: Stefan Pace SKORERS: M. Fontanella 2, 82 92 (V); F. Avoce 87 (S) AMMONITI: A. Borg, D. Albanese (S) Artiklu preċedenti Aktar minn 20 persuna jmutu kawża ta' għargħar fl-Indja Artiklu li jmiss Draw ġust f'partita bilanċjata